cyanic-selkie/wikianc huggingface dataset:
ΦφΜ Στουτγκάρδη
Ιστορία
Το 2000 και αφού τα οικονομικά της ομάδας ήταν σε κακή κατάσταση ο Gerhard Mayer-Vorfelder παραιτήθηκε από πρόεδρος και τη θέση του πήρε ο Manfred Haas. Αφού αναδιοργάνωσε τα οικονομικά της ομάδας και την πλαισίωσε με νέους παίκτες από τις ακαδημίες, η Στουτγκάρδη γλίτωσε τον υποβιβασμό το 2002 και την επόμενη χρονιά τερμάτισε 2η στην Bundesliga. Στην 2η συμμετοχή της στο Champions League εκανε μια αξιόλογη πορεία περνώντας ως δεύτερη απο τον όμιλο της και αποκλείστηκε απο την Τσέλσι στη φάση των 16. Συνεχίζοντας τις καλές πορείες στο Γερμανικό πρωτάθλημα το 2007 κατάφερε να κερδίσει τον 5ο τίτλο της ιστορίας της με διαφορά 1 βαθμό από τη δεύτερη Σάλκε και συμμετείχε στους ομίλους του Champions League το 2008. Αυτή τη φορά όμως με μόλις 1 νίκη σε 6 αγώνες τερμάτισε τέταρτη στον όμιλο και αποκλείστηκε από τη συνέχεια. Την επόμενη χρονιά, μέσω του κυπέλλου Ιντερτότο κέρδισε τη συμμετοχή της στο κύπελλο Ουέφα όπου έφτασε στη φάση των 32 και αποκλείστηκε από τη μετέπειτα κυπελλούχο Ζενίτ Αγίας Πετρούπολης.
Από το 2010 και μετά ακολούθησαν μέτριες εμφανίσεις και το 2014 η ομάδα φλέρταρε με τον υποβιβασμό γλιτώνοντας στις τελευταιες αγωνιστικές. Τελικά υποβιβάστηκε στη δεύτερη κατηγορία το 2016 αλλά το 2017 ανέβηκε πάλι στην Bundesliga σαν πρωταθλήτρια της Β' κατηγορίας. Το 2018 τερμάτισε 7η στη βαθμολογία και την αμέσως επόμενη χρονιά μετά από ακόμα μια τραγική πορεία βρέθηκε στην 16η θέση και υποβιβάστηκε χάνοντας στα πλει-οφ παραμονής από την Ουνιόν Βερολίνου. Τον Σεπτέμβριο του 2019 ξεκίνησε αναδιάρθρωση της ομάδας με ταλέντα από τις ακαδημίες του συλλόγου και το 2020 η ομάδα ανέβηκε ξανά στην Bundesliga όπου βρίσκεται μέχρι σήμερα χωρίς όμως αξιόλογες πορείες ενώ το 2022 απέφυγε την τελευταία αγωνιστική τα πλει-οφ υποβιβασμού με νίκη απέναντι στην Κολωνία.
Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου.
Πρόσωπα
μικρογραφία
Τρέχουσα σύνθεση
(δανεικός από Σπόρτινγκ Λισαβόνας)
(12px|link=Αρχηγός ποδοσφαιρικής ομάδας|Αρχηγός)
(δανεικός από Μπορούσια Ντόρτμουντ ΙΙ)
Εξωτερικοί σύνδεσμοι
Κατηγορία:Στουτγκάρδη Κατηγορία:Ιδρύσεις ποδοσφαιρικών ομάδων το 1893
WatchOS
μικρογραφία|Λογότυπο WatchOS μικρογραφία|Στιγμιότυπο Το watchOS είναι το λειτουργικό σύστημα που χρησιμοποιείται για το Apple Watch, που αναπτύχθηκε από την Apple και κυκλοφόρησε τον Απρίλιο του 2015, παράλληλα με το Apple Watch. Υποστηρίζει εφαρμογές τρίτων, έχει πολλές όψεις του ρολογιού και χαρακτηριστικά όπως το Siri, οι χάρτες, τα μηνύματα, την υγεία και διάφορα συστήματα υπενθύμισης (ρολόι, ημερολόγιο, υπομνήσεις και σημειώσεις). Το watchOS έχει αναπτυχθεί μόνο για το Apple Watch, και δεν μπορεί να λειτουργήσει σε οποιαδήποτε άλλη συσκευή.
Παραπομπές
Watch
Νίκος Καρβούνης
Ο Νίκος Καρβούνης (Ιθάκη, 1880 - Αθήνα, 17 Φεβρουαρίου 1947) ήταν Έλληνας δημοσιογράφος, λόγιος και συγγραφέας.
Βιογραφία
Αν και γεννήθηκε στην Ιθάκη, έζησε με τον πατέρα του στη Ρουμανία, όπου τέλειωσε το Γυμνάσιο Επέστρεψε στην Ελλάδα σε ηλικία 18 ετών και άρχισε να εργάζεται ως δημοσιογράφος σε εφημερίδες της εποχής. Διετέλεσε διευθυντής της εφημερίδας Σκριπ.
Στις αρχές της δεκαετίας του 1930 προσχώρησε στο μαρξισμό και το 1933 έγινε μέλος του ΚΚΕ. Το 1936 συνελήφθη από τη δικτατορία Μεταξά και εξορίστηκε στη Γαύδο. Στη συνέχεια απελευθερώθηκε, αλλά του απαγορεύτηκε να αρθρογραφεί.
Μετά την απελευθέρωσή του ήρθε στην Αθήνα και ανέπτυξε αντιδικτατορική δράση, συνδέθηκε με την Παλιά Κεντρική Επιτροπή του ΚΚΕ και καθοδηγούσε ομάδες φοιτητών στο πανεπιστήμιο Αθηνών.
Στις αρχές της κατοχής που ακολούθησε συνελήφθη μαζί με τον Δημήτρη Γληνό από τους Ιταλούς καθώς κατηγορήθηκε ότι αρθρογραφούσε εναντίον του φασισμού και κλείστηκε σε στρατόπεδο συγκέντρωσης στη Λάρισα. Απελευθερώθηκε μετά από λίγο και εντάχθηκε στο ΕΑΜ. Το 1942 έγραψε το γνωστό αντάρτικο τραγούδι «Βροντάει ο Όλυμπος» και ανέβηκε με τους αντάρτες στα βουνά της Ρούμελης, όπου ανέλαβε διευθυντής του Πρακτορείου Ειδήσεων Ελεύθερη Ελλάδα. Το 1944 ήταν υπεύθυνος του γραφείου τύπου της ΠΕΕΑ.
Ο Νίκος Καρβούνης πέθανε στην Αθήνα το 1947.
Έργα
Έκανε την πρώτη του εμφάνιση στα γράμματα δημοσιεύοντας ποιήματα στο περιοδικό Ηγησώ. Έγραψε πλήθος ποιήματα και μελέτες. Δικός του είναι ο παιάνας «Βροντάει ο Όλυμπος/ αστράφτει η Γκιώνα».
Εξωτερικοί σύνδεσμοι
Κατηγορία:Νεοέλληνες ποιητές Κατηγορία:Έλληνες συγγραφείς Κατηγορία:Έλληνες δημοσιογράφοι Κατηγορία:Έλληνες κομμουνιστές
Πρόδρομος Τσαουσάκης
Ο Πρόδρομος Τσαουσάκης (πραγματικό όνομα: Πρόδρομος Μουτάφογλου, 1919 - 23 Οκτωβρίου 1979) ήταν δημοφιλής Έλληνας τραγουδιστής, στιχουργός και τραγουδοποιός του ρεμπέτικου/λαϊκού τραγουδιού.
Από την πλούσια δισκογραφία του οι γνωστότεροι δίσκοι του είναι: ''Π. Τσαουσάκης 1, 2 και 3 (με πολλαπλές ανατυπώσεις) και οι δίσκοι που κυκλοφόρησαν μετά τον θάνατο του: Αυθεντικές εκτελέσεις (1984), Κυνηγημένος από τους νόμους (1985), Για πάντα (1991), Τα λαϊκά του Π. Τσαουσάκη (1991), Αρχείο: Τραγουδιστές του Ρεμπέτικου 3 (1994), Τα Πορτραίτα της ΜΙΝΟΣ-ΕΜΙ 8 (1995), Μετανάστης (1996, με ηχογραφήσεις της δεκαετίας του 1970) και Τραγούδια από τις 45 στροφές'' (1997).
Βιογραφία
Γεννήθηκε το 1919 στο Φανάρι της Κωνσταντινούπολης και ήρθε οικογενειακώς στην Ελλάδα και συγκεκριμένα στη Θεσσαλονίκη το 1922, σε ηλικία μόλις 3 ετών. Από παιδί του άρεσε να τραγουδάει. Οι πρώτες όμως, επαγγελματικές δραστηριότητές του δεν είχαν σχέση με το τραγούδι. Σε νεαρή ηλικία έγινε επαγγελματίας παλαιστής.
Το 1940 πήγε εθελοντής φαντάρος. Όταν κηρύχθηκε ο πόλεμος ήταν ήδη στρατιώτης. Πολέμησε γενναία και από τα ανδραγαθήματα του στη μάχη έγινε λοχίας. Τους λοχίες εκείνη την εποχή τους αποκαλούσαν και τσαούσηδες κι έτσι πήρε το προσωνύμιο Τσαουσάκης όπου έγινε γνωστός αργότερα στο ευρύ κοινό. Στον πόλεμο πιάστηκε αιχμάλωτος από τους Γερμανούς και βασανίστηκε. Άντεξε όμως τις κακουχίες, τον κίτρινο πυρετό και τα βασανιστήρια που υπέστη.
Τη γυναίκα του, Άννα Καδόγλου την γνώρισε στα χρόνια της Κατοχής. Κλέφτηκαν το 1942 και παντρεύτηκαν το 1943. Τότε, έπαιζε και τραγουδούσε με κομπανίες σε διάφορες ταβέρνες της Θεσσαλονίκης. Εκεί γνωρίστηκε και με τον Βασίλη Τσιτσάνη και συνεργάστηκε για πρώτη φορά. Η δισκογραφική πορεία του αρχίζει το 1946, από την "Odeon" (την μετέπειτα "Minos"). Στα τέλη της ίδιας χρονιάς συνεργάζεται και με την "Columbia", ενώ αργότερα θα συνεργαστεί και με άλλες δισκογραφικές. Το 1946, ο Στέλιος Καζαντζίδης είναι 15 χρονών και ο Τσαουσάκης θα αποτελέσει το πρώτο τραγουδιστικό του πρότυπο.
Έχει ερμηνεύσει πολλά τραγούδια του Τσιτσάνη αλλά και των Παπαϊωάννου, Μητσάκη, Καλδάρα, Μπακάλη και άλλων. Το 1966 έγραψε τη μουσική της ταινίας Τζίμης ο τίγρης. Μέχρι τον θάνατο του είχε εμφανιστεί σε πολλά κέντρα της Αθήνας και όχι μόνο.
Πέθανε στις 23 Οκτωβρίου του 1979 σε ηλικία 60 ετών στην Καλλιθέα Αττικής.
Πηγές
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Έλληνες υπαξιωματικοί του στρατού ξηράς
Λιθοβολισμός
Λιθοβολισμός είναι το ρίξιμο του λίθου. Υπήρξε από τους πιο παλιούς και πιο άγριους τρόπους θανάτωσης των εγκληματιών και των παραβατών, ιδίως των ηθικών νόμων (γνωστά είναι από τη Αγία Γραφή ο λιθοβολισμός της μοιχαλίδας και του πρωτομάρτυρα Στέφανου).
Στην εκτέλεση του καταδικασμένου, από την κοινή γνώμη ή την πολιτεία, έπαιρνε μέρος σημαντικός αριθμός ανθρώπων. Ο λιθοβολισμός συνήθως γινόταν έξω από την πόλη. Ο κατάδικος τοποθετούνταν στη μέση και δεχόταν πέτρες από το πλήθος μέχρι να πεθάνει από πολλαπλούς τραυματισμούς και αιμορραγία. Αυτή η μέθοδος εκτέλεσης σήμερα είναι περισσότερο συνδεδεμένη με τον Ισλαμικό Νόμο. Κατηγορία:Μέθοδοι εκτέλεσης Κατηγορία:Θρησκευτικές ποινές
ארבע מיתות בית דין
Μονόδρι Ευβοίας
Το Μονόδρι, Μονόδρυ ή Μονόδρυο είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 495 κατοίκους. Είναι κτισμένο σε υψόμετρο 60 μ. Το Άνω Μονόδρυ βρίσκεται στην κορυφή λόφου ενώ το Κάτω Μονόδρυ στην πεδινή έκταση προς τα νότια. Ανάμεσά τους ρέει ο ποταμός Μανικιάτης, που γεφυρώθηκε στο Μονόδρι το 1888.
Ιστορικά στοιχεία
Η περιοχή κατοικείται από τους βυζαντινούς χρόνους. Ο οικισμός αρχικά βρισκόταν στη θέση Τροχαλία, αλλά καταστράφηκε από Σαρακηνούς πειρατές τον 9ο αιώνα. Οι κάτοικοι του οικισμού κατέφυγαν τότε στο λόφο που είναι κτισμένο το Άνω Μονόδρυ. Ο οικισμός άκμασε κατά τη διάρκεια της Φραγκοκρατίας και στην κορυφή του λόφου κτίστηκε πύργος. Ο πύργος σωζόταν μέχρι τον 19ο αιώνα, οπότε και κατεδαφίστηκε.
Το χωριό αναφέρεται σε οθωμανικό φορολογικό κατάστιχο του 1474 με την ονομασία Monodri. Σύμφωνα με το κατάστιχο, είχε 197 σπίτια και είχε οριστεί έδρα του Ναχιγιέ του Μονοδρίου. Ο Ναχιγιές περιελάμβανε χωριά από το Αυλωνάρι μέχρι την Κύμη.
Το 1836 το Μονόδρυ προσαρτήθηκε στον δήμο Κονιστρίων. Με την κατάργηση των δήμων το 1912 ορίστηκε έδρα ομώνυμης κοινότητας η οποία περιελάμβανε επίσης το χωριό Κοίλι. Με το σχέδιο Καποδίστριας προσαρτήθηκε στον δήμο Κονιστρών και με το σχέδιο Καλλικράτης προσαρτήθηκε στον δήμο Κύμης-Αλιβερίου. Στο χωριό λειτουργούν χώροι εστίασης (καφέ-μπαρ, ταβέρνες και ένα παραδοσιακό καφενείο).
Απογραφές πληθυσμού
Η πορεία του πληθυσμού σύμφωνα με τις απογραφές:
Σημεία ενδιαφέροντος
Επί του ποταμού Μανικιάτη στο ύψος του Μονοδρύου βρίσκεται πέτρινη τοξωτή γέφυρα, με δύο τόξα. Η γέφυρα κτίστηκε το 1888 επί Χαριλάου Τρικούπη. Για την κατασκευή της χρησιμοποιήθηκε ηφαιστειακή πέτρα από τους γειτονικούς Κήπους. Στο Άνω Μονόδρι διατηρούνται ακόμη σπίτια με παραδοσιακή αρχιτεκτονική. Στην κορυφή του λόφου βρίσκεται ναός με επιβλητικό καμπαναριό.
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Άγιος Βικέντιος
Ο Άγιος Βικέντιος (αγγλικά και γαλλικά: Saint Vincent, και για συντομία St. Vincent) είναι το μεγαλύτερο νησί της νησιωτικής χώρας Άγιος Βικέντιος και Γρεναδίνες. Πρωτεύουσα είναι η Κίνγκσταουν, που είναι και η πρωτεύουσα της χώρας. Είναι το μεγαλύτερο νησί τόσο σε έκταση, όσο και πληθυσμό. Το νησί έχει πληθυσμό 120.000 κατοίκων με πυκνότητα 347.83 κατοίων ανά τ.χλμ. (900.88 κατοίκων ανά τετρ. μέτρο).
Έχει έκταση 345 τ.χλμ. (133.2 τ.μ.), μήκος 29 χλμ. και πλάτος 18 χλμ. Το ψηλότερο υψόμετρο είναι 1.233,8 μέτρα.
Ο Άγιος Βικέντιος και Γρεναδίνες διαιρείται σε 6 ενορίες, από τις οποίες οι 5 βρίσκονται στο νησί του Άγιου Βικέντιου (η άλλη είναι οι Γρεναδίνες). Οι 5 ενορίες του νησιού είναι οι εξής:
Γεωγραφία
Ο Άγιος Βικέντιος βρίσκεται βόρεια της χώρας, νότια της Γρενάδας και βορειοδυτικά των Μπαρμπάντος. Είναι το βορειότερο νησί της χώρας. Έχει έκταση 345 τ.χλμ., μήκος 29 χλμ. και πλάτος 18 χλμ. Το ψηλότερο υψόμετρο είναι 1.233,8 μέτρα). Το ψηλότερο βουνό είναι το Λα Σουφριέρ, που είναι ένα ενεργό ηφαίστειο στα βόρεια του νησιού με ύψος 1.234 μέτρα του οποίου η τελευταία έκρηξη ξεκίνησε τον Απρίλιο του 2021.
thumb|right|250px|Το ηφαίστειο Λα Σουφριέρ
Ενορίες
thumb|left|250px|Οι 5 ενορίες του Άγιου Βικέντιου.
Ο Άγιος Βικέντιος και Γρεναδίνες διαιρείται σε 6 ενορίες, από τις οποίες οι 5 βρίσκονται στο νησί του Άγιου Βικέντιου (η άλλη είναι οι Γρεναδίνες). Οι 5 ενορίες του νησιού είναι οι εξής:
Πόλεις
Οι κυριότερες πόλεις του Άγιου Βικέντιου, μετά την πρωτεύουσα, Κίνγκσταουν, είναι η Άρνος Βαλ, η Βαλλιμπού, η Βερμόν, η Καλιακουά, η Κουστέλ, η Κολοναρί, η Λαγιού, η Σατωμπελαίρ, η Μπαρρουαλί, η Μπελμόν, η Μπιαμπού, η Μπυερά, η Ντουμπουά, η Ριμπισί, η Ρουτλάντ Βαλ, η Πεμπρόκ, η Νιου Σάντλυ Μπέυ Βίλλατζ, η Τζώρτζταουν και η Φρέντλυ.
Δημογραφία
Ο Άγιος Βικέντιος είναι το μεγαλύτερο νησί τόσο σε έκταση, όσο και πληθυσμό. Έχει πληθυσμό 120.000 κατοίκων με πυκνότητα 347.83 κατοίκων ανά τ.χλμ. (900.88 κατοίκων ανά τετρ. μέτρο).
Άνθρωποι
Οι λαοί του Άγιου Βιέντιου είναι Μαύροι (66%), Ανατολικοί Ινδοί (6%), Αμερινδοί (2%), Λευκοί (4%) και διάφορες άλλες φυλές (21%).
Πολιτικά
thumb|250px|left|Ο [[Ραλφ Γκονσάλβς, προθυπουργός του Άγιου Βικέντιου]]
Ο τωρινός πρωθυπουργός είναι ο Ραλφ Γκονσάλβς (Ralph Gonsalves).
Εξωτερικοί σύνδεσμοι
Αγιος Βικεντιος
Δουκάτα της Σουηδίας
Τα Δουκάτα της Σουηδίας έχουν εκχωρηθεί από τον 13ο αιώνα σε ισχυρούς Σουηδούς, και σχεδόν από πάντα σε πρίγκιπες της Σουηδίας (μόνο σε μερικές από τις δυναστείες) και συζύγους των τελευταίων. Από την αρχή, αυτά τα δουκάτα ήταν συχνά κέντρα περιφερειακής εξουσίας, όπου οι δούκες και οι δούκισσες τους είχαν σημαντική εκτελεστική εξουσία, υπό την κεντρική εξουσία των βασιλιάδων τους ή των βασιλισσών.
Από τη βασιλεία του Βασιλιά Γουσταύου Γ΄, οι τίτλοι ήταν ουσιαστικά ονομαστικοί, με τους οποίους οι κάτοικοί τους σπάνια είχαν αποκτηθεί κάποια δουλειά, αν και συχνά διατηρούσαν ειδικά επιλεγμένες κατοικίες αναψυχής στις επαρχίες τους και κάποιο περιορισμένο μέτρο πολιτιστικής προσκόλλησης σε αυτούς.
Σήμερα
Στη Σουηδία σήμερα, ο Δούκας (hertig) ή Δούκισσα (hertiginna) θεωρείται ένας δυναστικός τίτλος, και δίνεται μόνο σε μέλη του Βασιλικού Οίκου των Μπερναντότε. Σε αντίθεση με τα βρετανικά δουκάτα, για παράδειγμα, οι σουηδικοί τίτλοι δεν είναι κληρονομικοί. Οι σύγχρονοι σουηδοί/ές δούκες/ισσες πάντοτε ονομάζονταν για τις ιστορικές επαρχίες της Σουηδίας, δεν είναι πλέον κυβερνητικές οντότητες. Επί του παρόντος, υπάρχουν έντεκα τέτοια δουκάτα, ένα εκ των οποίων περιλαμβάνει δύο επαρχίες:
Οι τίτλοι σήμερα δίδονται και διατηρούνται από νόμιμα μέλη της σουηδικής βασιλικής οικογένειας, εκτός από τους Σουηδούς μονάρχες, οι οποίοι δεν συνεχίζουν να κατέχουν δουκικούς τίτλους μετά την άνοδο του θρόνου. Μόνο μετά την ανοδό του το 1973, ο σημερινός βασιλιάς αναφέρεται περιστασιακά ως Βασιλιάς της Σουηδίας και Δούκας του Γιέμτλαντ. Έγινε Δούκας του Γιέμτλαντ μετά την βάπτισή του και κατείχε αυτόν τον τίτλο μέχρι την άνοδό του στο σουηδικό θρόνο το 1973. Ωστόσο, η σύζυγός του, η σημερινή Βασίλισσα Σίλβια, με την οποία παντρεύτηκε το 1976, δεν έγινε δούκισσα και καμία άλλη βασίλισσα δεν συνέχισε ποτέ να έχει τέτοιο τίτλο, αφού οι σύζυγοί τους έγιναν βασιλιάδες.
Διαφορετικά, οι βασιλικοί σύζυγοι των δουκικών κατόχων δημιουργούνται επίσης δούκες και δούκισσες κατά το γάμο (αυτό δεν θα περιλαμβάνει συζύγους που δεν έχουν σουηδικά δικαιώματα, όπως εκείνοι που παντρεύτηκαν πρώην δούκες που είχαν εγκαταλείψει τους τίτλους τους για μη δυναστικούς γάμους)
Το πρώτο παράδειγμα ενός άνδρα που απέκτησε το σουηδικό δουκικό τίτλο μιας γυναίκας ήταν ο γάμος της Πριγκίπισσας Βικτώριας του 2010 με τον Πρίγκιπα Δανιήλ. Επί του παρόντος, το κοινό αποτελεί την προϋπόθεση για έναν δουκικό τίτλο ως θέση του πρίγκιπα ή της πριγκίπισσας της Σουηδίας και για το ότι είναι Σουηδός πολίτης, ωστόσο δεν έχει δημοσιευτεί καμία συγκεκριμένη πολιτική.
Παραπομπές
Κατηγορία:Κατάλογοι δουκών
Ραδιοσυχνότητα
Ραδιοσυχνότητα είναι μια ταλάντωση που μεταδίδεται με την ταχύτητα του φωτός, ένα ηλεκτρομαγνητικό κύμα στην περιοχή των χαμηλότερων συχνοτήτων ή των μεγαλύτερων μηκών κύματος του ηλεκτρομαγνητικού φάσματος (100000-10m). Σε αυτή την περιοχή συχνοτήτων έγιναν τα πρώτα πειράματα εκπομπής και λήψης ηλεκτρομαγνητικών κυμάτων και αυτή η περιοχή χρησιμοποιήθηκε για τις ραδιοφωνικές εκπομπές γεγονός στο οποίο οφείλεται η ονομασία. Σήμερα ο όρος ραδιοσυχνότητα χρησιμοποιείται για όλη τη περιοχή του ηλεκτρομαγνητικού φάσματος από την αρχή του μέχρι την περιοχή των υπερύθρων (100000-0,001m).
Ραδιοσυχνότητες εκτός από εμπορική χρήση (ραδιόφωνο, δορυφορική επικοινωνία, τηλεόραση, κινητή τηλεφωνία, σταθερή τηλεφωνία και ίντερνετ) χρησιμοποιούνται και από τα σώματα ασφαλείας και πρόνοιας (στρατός, αστυνομία, πυροσβεστική, ασθενοφόρα, μέσα μαζικής μεταφοράς) συνήθως με τεχνολογία TETRA. "Οι μικροκυματικές συχνότητες έχουν υψηλή κατευθυντικότητα και χρησιμοποιούνται για την ζεύξη των σταθμών βάσης της κινητής τηλεφωνίας.""Το Radio χωρίζετε σε GSM, UMTS (3G) και LTE (4G) και χ ρησιμοποιείται για την σύνδεση των κινητών τηλεφώνων με τον αντίστοιχο σταθμό βάσης."Οι ραδιοσυχνότητες που χρησιμοποιούνται στην Ελλάδα ελέγχονται από την Εθνική Επιτροπή Τηλεπικοινωνιών και Ταχυδρομείων ΕΕΤΤ.
Οι πάροχοι έχουν αγοράσει μια συγκεκριμένη ζώνη συχνοτήτων για να εκπέμψουν.
Με αυτό τον τρόπο αποτρέπεται η παρεμβολή  σε γειτονικό σταθμό και εξασφαλίζετε η ποιότητα των δεδομένων.
Πηγές
Rádiové vlny
Στίβενσον Κινγκ
Ο Στίβενσον Κινγκ (Stephenson King, 1958-) είναι πολιτικός από την Αγία Λουκία. Ανέλαβε προσωρινά την πρωθυπουργία, τον Σεπτέμβριο του 2007 έπειτα από το θάνατο του Τζον Κόμπτον. Υπηρέτησε στην πρωθυπουργία μέχρι τις 30 Νοεμβρίου 2011.
Καριέρα
Γεννήθηκε στο Κάστρις στις 13 Νοεμβρίου του 1958. Μέλος του Κόμματος των Εργατών, ο Κινγκ κέρδισε την έδρα του στις εκλογές του 2006. Στην κυβέρνηση του Τζον Κόμπτον, η οποία ορκίστηκε στις 19 Δεκεμβρίου 2006 ο Κινγκ έγινε υπουργός Υγείας και Εργασιακών Σχέσεων. Το Μάιο του 2007, ανέλαβε υπηρεσιακός Πρωθυπουργός, καθώς ο Κόμπτον ασθένησε σοβαρά. Έπειτα από ανασχηματισμό τον Ιούνιο του ιδίου έτους, ο Κινγκ διορίστηκε στο υπουργείο Οικονομικών, Εξωτερικών Υποθέσεων, Εσωτερικών Υποθέσεων, Εθνικής Ασφαλείας, Εργασίας, Πληροφοριών και Επικοινωνιών.
Ο Κόμπτον απεβίωσε στις 7 Σεπτεμβρίου 2007 και την επόμενη ημέρα ο Κινγκ ανακοίνωσε το θάνατό του. Στις 9 Σεπτεμβρίου ορκίστηκε πρωθυπουργός ενώπιον της Γενικης Κυβερνήτριας, Περλέτ Λουίζι. . Ο Κινγκ προέβη σε ανασχηματισμό της κυβέρνησης λίγες ημέρες μετά και εκτός από Πρωθυπουργός είναι και υπερυπουργός Εξωτερικών, Εσωτερικών και Εθνικής Ασφαλείας.
Παραπομπές
Κατηγορία:Πρωθυπουργοί της Αγίας Λουκίας
Εργατικό δίκαιο
Εργατικό Δίκαιο ονομάζεται το σύνολο των κανόνων δικαίου που ρυθμίζουν τη κοινωνική σχέση εξαρτημένης εργασίας, επ΄ αμοιβή και την νομική θέση εκείνων που  κατ΄ επάγγελμα αποζούν από αυτήν.
Το Εργατικό Δίκαιο αποτελεί ιδιαίτερο κλάδο της νομικής επιστήμης με αντικείμενο έρευνας και μελέτης το σύνολο των κανόνων που διέπουν τις εργασιακές σχέσεις.Αυτό επηρεάζεται και διαμορφώνεται από τις ευρύτερες κοινωνικές συνθήκες, ενώ είναι στενά συνδεδεμένο με την οικονομική λειτουργία ενός κράτους, με στόχο την προστασία της. Συνδέεται με την έννοια της αυτονομίας σε ένα πλαίσιο συλλογικής εφαρμογής και δράσης.
Σε αντίθεση με λοιπούς κλάδους του δικαίου, διατηρεί μια ιδιαίτερη νοοτροπία και μεθοδολογία εφαρμογής του. Συνδέεται ρητά με τη διεθνή πραγματικότητα και ενσωματώνει άμεσα ζητήματα που αφορούν στην εργασία, ιδίως στα πλαίσια της ΔΟΕ και της Ευρωπαϊκής Ένωσης (για τα κράτη μέλη αυτής).
Ως κλάδος του δικαίου το εργατικό δίκαιο αποτελεί αυτοτελή κλάδο ο οποίος θεωρείται τμήμα του Ιδιωτικού δικαίου. Πριν θεωρηθεί αυτοτελής κλάδος, εξετάζοντας στα πλαίσια του αστικού δικαίου και συγκεκριμένα του ενοχικού δικαίου. Σε πολλά σημεία το εργατικό δίκαιο παρουσιάζει κοινά σημεία με το δημόσιο δίκαιο.
Η εργασία ως δημιουργική εκδήλωση της προσωπικότητας και θεμέλιο του οικονομικού πλούτου
Η εργασία αποτελεί πρωταρχική έννοια του Εργατικού Δικαίου. Για χιλιετίες θεωρήθηκε απλό αντικείμενο συναλλαγής και εκμετάλλευσης. Για παράδειγμα, στην εποχή της δουλείας η εργασία θεωρούνταν υποτιμητική και αντάξια μόνο για τους δούλους. Είναι χαρακτηριστικό ότι στην ελληνική γλώσσα η λέξη δουλειά ετυμολογείται από τη λέξη δουλεία και η λέξη αφεντικό από τον αφέντη, δηλαδή τον κύριο του δούλου. Η κατάσταση παρέμεινε ουσιαστικά η ίδια για αιώνες. Με τη Βιομηχανική Επανάσταση ο θεσμός της δουλείας υποχώρησε. Ωστόσο, και πάλι η εργασία συνέχισε να θεωρείται αντικείμενο συναλλαγής και μόνο. Η εκμετάλλευση της εργασίας και συνακόλουθα των εργαζομένων, δεν είχε όρια και οι συνθήκες εργασίας ήταν απάνθρωπες (παιδική εργασία, εξαντλητικά ωράρια, έλλειψη κοινωνικής ασφάλισης κ.λ.π.). Η κατάσταση αυτή πυροδότησε πολύχρονους και αιματηρούς αγώνες. Σταδιακά, και ως αποτέλεσμα των αγώνων αυτών, αναγνωρίστηκε ότι η εργασία δεν είναι απλώς αντικείμενο συναλλαγής αλλά αποτελεί δημιουργική εκδήλωσης της ανθρώπινης προσωπικότητας και ότι η προστασία της είναι παράλληλα και προστασία της προσωπικότητας. Στα πλαίσια της οικονομικής επιστήμης η εργασία αναγνωρίζεται ως διακριτός παραγωγικός συντελεστής με θεμελιώδη ρόλο στη δημιουργία του οικονομικού πλούτου και η προστασία της αποβαίνει σε όφελος του κοινωνικού συνόλου. Επιπλέον, η εξασφάλιση ικανοποιητικών αμοιβών και όρων εργασίας για τους εργαζόμενους συμβάλλει στην ισορροπία της κοινωνικής ζωής και του οικονομικού συστήματος.
Η εργασία για το εργατικό δίκαιο
Το εργατικό δίκαιο ενδιαφέρεται για τις περιπτώσεις παροχής εργασίας από ένα πρόσωπο σε κάποιο άλλο και μάλιστα μόνο για εκείνη τη μορφή εργασίας που παρέχεται σε τρίτο που καλείται εξαρτημένη εργασία. Η εργασία που προσφέρει ο δημόσιος υπάλληλος καθώς και εκείνη που παρέχει ο ελεύθερος επαγγελματίας δεν ρυθμίζονται από το εργατικό δίκαιο. Από τη σκοπιά του εργατικού δικαίου, εργασία είναι η ενέργεια που ένα άτομο, ο μισθωτός, προσφέρει σε κάποιον άλλον, τον εργοδότη, για την εξυπηρέτηση σκοπών του δεύτερου και στα πλαίσια μια ειδικής έννομης σχέσης που ονομάζεται σχέση εξαρτημένης εργασίας. Ο σκοπός του εργοδότη είναι κατά κανόνα οικονομικός. Ωστόσο, υπάρχουν περιπτώσεις όπου ο σκοπός είναι διαφορετικός όταν η εργασία παρέχεται για την άμεση ωφέλεια του εργοδότη (για παράδειγμα η εργασία υπηρέτριας ή η εργασία baby sitter). Η σχέση εξαρτημένης εργασίας ρυθμίζεται από τη σύμβαση εργασίας. Με άλλα λόγια, η εργασία είναι το αντικείμενο της έννομης σχέσης που συνδέει το μισθωτό με τον εργοδότη.
Εξαρτημένη εργασία
Εξαρτημένη εργασία είναι η εργασία που υπόκειται στην άσκηση του διευθυντικού δικαιώματος του εργοδότη. Αυτό σημαίνει ότι ο εργοδότης έχει το δικαίωμα της διεύθυνσης και της εποπτείας της εργασίας ενώ καθορίζει το χρόνο, τον τρόπο, τον τόπο και τις λοιπές συνθήκες παροχής της. Ο εργαζόμενος έχει την υποχρέωση να συμμορφώνεται προς τις οδηγίες και τις εντολές του εργοδότη.
Μισθωτός
Μισθωτός είναι το πρόσωπο, το οποίο βάση σχέσεως εξαρτημένης εργασίας τελεί στην υπηρεσία τρίτου και υποχρεούται στην παροχή εργασίας προς αυτόν. Δεν είναι μισθωτοί οι ελεύθεροι επαγγελματίες, τα μέλη της οικογένειας του εργοδότη, εάν παρέχουν εργασία εκ του νόμου, οι δημόσιοι υπάλληλοι, οι εταίροι και τα μέλη σωματείου, εάν παρέχουν υπηρεσίες προς την εταιρία ή το σωματείο.
Εργοδότης
Εργοδότης είναι το πρόσωπο που απασχολεί άλλο ως μισθωτό. Μπορεί να είναι φυσικό ή νομικό πρόσωπο δημοσίου ή ιδιωτικού δικαίου ή και το Δημόσιο.
Μισθός
Μισθός είναι η κάθε παροχή του εργοδότη, οποιασδήποτε μορφής ή ονομασίας ή ειδικότερης αιτίας, που χορηγείται ως αντάλλαγμα για την εργασία που καταβάλλει ο μισθωτός.
Επιχείρηση
·       θεωρείται '''κάθε οικονομική μονάδα που παράγει υλικά προϊόντα ή υπηρεσίες συνδυάζοντας κατάλληλα τους συντελεστές παραγωγής.'''
'''(κεφάλαια,εργασία,εγκαταστάσεις,επιχειρηματικότητα)προκειμένου να επιτύχει τους στόχους της.'''
Εκμετάλλευση
Εκμετάλλευση είναι η οργανωτική ενότητα προσωπικών και υλικών μέσων και άϋλων αγαθών, όπου επιδιώκεται το τεχνικό αποτέλεσμα της εργασίας
Σύγχρονες τάσεις
Στα πλαίσια μια παγκοσμιοποιημένης οικονομίας, οι υποστηρικτές των εργασιακών δικαιωμάτων επιδιώκουν την καθιέρωση διεθνών ρυθμίσεων που θα συμβάλλουν στην διακυβέρνηση των παγκόσμιων αγορών ώστε να διασφαλίζονται τα δικαιώματα των εργαζομένων στην προοπτική της διασφάλισης των ευρύτερων κοινωνικών συμφερόντων και της αρμονικής συνεργασίας των λαών. Ωστόσο, η ανάπτυξη διεθνών μηχανισμών για την προστασία των εργατικών δικαιωμάτων είναι ακόμη σε εμβρυική μορφή. Χαρακτηριστική εξαίρεση αποτελεί το Ευρωπαϊκό εργατικό δίκαιο. Είναι αξιοσημείωτο ότι στις συνομιλίες που έλαβαν χώρα στο Γύρο της Ντόχα στα πλαίσια του Διεθνής Οργανισμός Εμπορίου ένα από τα εξετασθέντα ζητήματα ήταν και η υιοθέτση κάποιων ελάχιστων μέτρων για την προστασία των εργαζομένων. Κεντρικό υπήρξε το ερώτημα εάν η άρση των εμποδίων στις διακρατικές εμπορικές συναλλαγές στα πλαίσια της παγκόσμιας οικονομίας που μπορεί να ωφελήσει τους καταναλωτές, μπορεί ταυτόχρονα να επαυξήσει τις δυνατότητες των πολυεθνικών επιχειρήσεων να συμπιέζουν το κόστος εργασίας τόσο στις αναπτυγμένες όσο και στις υπό ανάπτυξη χώρες. Η δυνατότητα των μεγάλων επιχειρήσεων να μεταφέρουν δραστηριότητές τους από τη μία χώρα στην άλλη με σχετική ευκολία μπορεί να, και πρακτικά έχει, πυροδοτήσει μια γενικευμένη απορρύθμιση στην αγορά εργασίας πιέζοντας τα Κράτη, να αμβλύνουν την προστασία της εργασίας και των εργαζομένων προκειμένου να προσφέρουν ανταγωνιστικές συνθήκες για την προσέλκυση ξένων επενδύσεων, παράλληλα και με τη θέσπιση ευνοϊκών φορολογικών μέτρων και την ανάπτυξη υποδομών και δημοσίων υπηρεσιών που αποσκοπούν στην προσέλκυση επενδύσεων από μεγάλους πολυεθνικούς ομίλους. Σε αντίθετη περίπτωση, τα Κράτη θεωρούνται ότι απειλούνται με μειωμένες ξένες επενδύσεις, και ακόμη χειρότερα με φυγή κεφαλαίων, με συνέπεια μείωση της παραγωγικής δραστηριότητας και την αύξηση της ανεργίας και της φτώχειας. Έτσι, παρά το γεγονός ότι ο ανταγωνισμός των Κρατών για επενδυτικά κεφάλαια μπορεί να συμβάλει στην ανάπτυξη των παραγωγικών δυνάμεων και στην καλύτερη αξιοποίηση των παραγωγικών συντελεστών σε διεθνές επίπεδο, τα οφέλη δεν επιμερίζονται δίκαια ενώ παράλληλα η κατίσχυση της κερδοσκοπικής λογικής ανατρέπει τα ενδεχόμενα οφέλη και δημιουργεί τις προϋποθέσεις για σοβαρές οικονομικές και κοινωνικές κρίσεις οι οποίες μπορούν να προκαλέσουν φαινόμενα ντόμινο σε διεθνές επίπεδο λόγω και της ταχύτατης ροής πληροφοριών και του κυρίαρχου ρόλου του χρηματοπιστωτικού συστήματος επί της πραγματικής οικονομίας.
Διεθνής Οργανισμός Εργασίας
Πρόκειται για οργανισμό που έχει έδρα τη Γενεύη και αποτελεί ένα από τους παλιότερους διεθνείς οργανισμούς και το μόνο θεσμό που επιβιώνει ακόμη από όσους συνέστησε η Κοινωνία των Εθνών που ιδρύθηκε μετά τη λήγη του Α' Παγκόσμιου Πολέμου. Βασική αρχή του είναι ότι η εργασία δεν είναι εμπόρευμα που ανταλλάσσεται όπως τα υλικά προϊόντα, οι υπηρεσία και το κεφάλαιο και ότι η προστασία της ανθρώπινης αξιοπρέπειας την ίση και δίκαιη μεταχείριση των εργαζομένων.
Στα πλαίσια του Διεθνή Οργανισμού Εργασίου έχουν συναφθεί σημαντικές διεθνείς συνθήκες που αφορούν την προστασία της εργασίας και των εργαζομένων και οι οποίες έχουν υιοθετηθεί από πολλά Κράτη και αποτελούν βασικές πηγές του διεθνούς εργατικού δικαίου με αυξημένη τυπική ισχύ έναντι της εθνικής νομοθεσίας. Εναπόκειται στους εργαζόμενους κάθε χώρας να αξιοποιούν τις διεθνείς αυτές συμβάσεις και να επιβάλουν την εφαρμογή τους καταφεύγοντας, όποτε απαιτείται, στα αρμόδια διεθνή όργανα για να καταγγέλουν την καταστρατήγησή τους.
Ευρωπαϊκό εργατικό δίκαιο
Μεγάλη συζήτηση και αντιπαραθέσεις έχουν προκληθεί από την αποκαλούμενη οδηγία Bolkestein που υιοθετήθηκε το 2006 και ανατρέπει κάποιες από τις ρυθμίσεις της οδηγίας για τη διαχείριση του χρόνου εργασίας.
Κατηγορία:Συνθήκες εργασίας Κατηγορία:Ωράριο εργασίας
Η μπαλάντα του κυρ Μέντιου (ποίημα)
Η μπαλάντα του κυρ Μέντιου είναι ποίημα του Κώστα Βάρναλη, το οποίο συμπεριλήφθηκε στην ποιητική συλλογή Τα Ποιητικά, το 1956, από τον εκδοτικό οίκο Κέδρος. Το ποίημα αποτελείται από 26 στροφές και 104 στίχους.
Πρόκειται για ένα από τα πιο δημοφιλή ποιήματα του ποιητή. Είναι μια σατιρική αφήγηση, λαϊκού και επαναστατικού χαρακτήρα. Ο ήρωας του ποιήματος είναι ο κυρ Μέντιος (γαϊδούρι), που παραλληλίζεται με τον σκλαβωμένο άνθρωπο, τον αδιαμαρτύρητο, τον υπομονετικό. Ο Βάρναλης, στο ποίημα του, προσπαθεί να αφυπνίσει τον λαό μέσω αυτής της σάτιρας.
Το ποίημα απέκτησε δημοσιότητα και από τη μουσική μεταφορά του, σε μελοποίηση Λουκά Θάνο και ερμηνεία Νίκου Ξυλούρη. Στη λαϊκή παράδοση Μέντιος αποκαλείται το γαϊδούρι. Χαρακτηριστικό παράδειγμα είναι το τραγούδι ο Κυρ-Μέντιος, που ερμηνεύει η Γεωργία Βασιλειάδου, στην ταινία ο Θησαυρός του Μακαρίτη.
Ανάλυση
Το ποίημα είναι αλληγορικό. Παραλληλίζει τον γάιδαρο με τον απλό άνθρωπο, τον άνθρωπο που παλεύει για να επιβιώσει, ο οποίος, όπως και ο γάιδαρος, δουλεύει συνέχεια για τα προς το ζην, χωρίς καν να έχει εξασφαλισμένα τα γεράματά του:
Εξετάζοντας την πραγματική εικόνα του ποιήματος, δημιουργούνται συναισθήματα συγκίνησης για τον γάιδαρο και τα παράπονά του. Στο ποίημα υπάρχει και το συναίσθημα της συμπόνιας καθώς παρατηρείται ο γάιδαρος να εργάζεται σκληρά σε όλη του ζωή χωρίς οίκτο από τους ανθρώπους, οι οποίοι τον κακομεταχειρίζονται κιόλας, έως και τα βαθιά του γεράματα:
Εκείνο που γεμίζει απελπισία τους αναγνώστες είναι η μεταφορική σημασία του ποιήματος. Η μοίρα του γαϊδάρου είναι συγγενής με τη μοίρα των ανθρώπων, οι οποίοι πολλές φορές έχουν τα ίδια συναισθήματα με αυτά του γαϊδάρου. Το ποίημα ξεκάθαρα συμβολίζει ότι κανείς πρέπει να αγωνιστεί για τα δικαιώματά του και ότι τίποτε δεν χαρίζεται άνευ αγώνων:
Στο τέλος του ποιήματος, ο ίδιος ο ποιητής δείχνει να ελπίζει ότι μπορεί να υπάρξει μια κοινωνία με δικαιοσύνη και ανθρωπιά. Παραπέμπει στις κομμουνιστικές χώρες, ξανά αλληγορικά:
Πρόσληψη
Το ποίημα μελοποιήθηκε το 1974 από τον Λουκά Θάνο και ακούστηκε πρώτη φορά από τη φωνή του Νίκου Ξυλούρη, στον δίσκο του Σάλπισμα. Κατόπιν τραγουδήθηκε και από άλλους καλλιτέχνες, αλλά η ερμηνεία του Νίκου Ξυλούρη θεωρείται η καλύτερη και αυτή που άφησε ιστορία.
Διασκευές στο κομμάτι του Θάνου έχουν κάνει: μεταξύ άλλων ο Νότης Σφακιανάκης, Μανόλης Λιδάκης κ.λπ.
Η μελοποίηση του ποιήματος δεν περιέχει όλες τις στροφές, στη μελοποίηση ακούγονται 8 στροφές: Ενώ το ρεφρέν του τραγουδιού είναι η 25η στροφή: Χάιντε θῦμα, χάιντε ψώνιο [...] θά ῾ρτη ἀνάποδα ὁ ντουνιᾶς.
Εξωτερικοί σύνδεσμοι
Κατηγορία:Ελληνικά ποιήματα
Nl (Unix)
Το nl είναι ένα εργαλείο του Unix για την αρίθμηση γραμμών, είτε από ένα αρχείο είτε από την καθιερωμένη είσοδο, το οποίο αναπαράγει την έξοδό του στην καθιερωμένη έξοδο.
Έχει τις εξής επιλογές:
Η προεπιλεγμένη επιλογή που χρησιμοποιείται είναι η t.
Το nl υποστηρίζει επίσης κάποιες επιλογές της γραμμής εντολών.
Παράδειγμα
$ nl tf    1  echo press cr     2  read cr     3  done
Το παρακάτω παράδειγμα αριθμεί μόνο τις γραμμές που αρχίζουν με το κεφαλαίο γράμμα A (ταιριάζουν με την κανονική έκφραση /^A/). Το όνομα αρχείου είναι προαιρετικό. $ nl -b p^A όνομα αρχείου apple 1 Apple BANANA 2 Allspice strawberry
Είναι χρήσιμη σαν εναλλακτική της 'grep -n': $ cat somefile aaa bbb ccc ddd $ nl somefile | grep ccc 3 ccc
Ευρωπαϊκά σύμβολα
Το Συμβούλιο της Ευρώπης έχει αναπτύξει μια σειρά από Ευρωπαϊκά Σύμβολα για την ήπειρο της Ευρώπης τα οποία μοιράζονται με την Ευρωπαϊκή Ένωση. Σκοπός τον συμβόλων είναι να δημιουργήσουν μια Πανευρωπαϊκή ταυτότητα. Η Ευρωπαϊκή Ένωση ωστόσο έχει δημιουργήσει και δικά της σύμβολα. Ο κάθε οργανισμός της Ένωσης έχει δικό του σύμβολο.
Ευρωπαϊκή σημαία
thumb|right|220px
Η Ευρωπαϊκή σημαία αποτελείται από δώδεκα χρυσούς αστέρες που σχηματίζουν κύκλο μέσα σε ένα μπλε υπόβαθρο. Σχετίζεται περισσότερο με την Ευρωπαϊκή Ένωση (πρώην Ευρωπαϊκές Κοινότητες), η οποία και υιοθέτησε τη σημαία το 1986. Ωστόσο δημιουργήθηκε από το Συμβούλιο της Ευρώπης το 1955.
Η Ευρωπαϊκή Ένωση και το Συμβούλιο της Ευρώπης είναι δύο ξεχωριστοί οργανισμοί. Ενώ η Ευρωπαϊκή Ένωση έχει 27 μέλη το Συμβούλιο της Ευρώπης αποτελείται από 47 μέλη τα οποία δεν είναι μόνο μέλη της Ευρωπαϊκής Ένωσης αλλά και Ευρωπαϊκές χώρες (εκτός από τη Λευκορωσία, το Καζακστάν και το Βατικανό). Όταν υιοθετήθηκε από το Συμβούλιο της Ευρώπης, η σημαία εκπροσωπούσε όχι μόνο το ίδιο το Συμβούλιο αλλά και όλη την Ευρώπη. Παρόλα αυτά, αφού και οι δύο οργανισμοί αντιπροσωπεύουν την Ευρωπαϊκή ενότητα, χρησιμοποιούν την ίδια σημαία.
Προεδρικό σύμβολο
Κάθε Προεδρία του συμβουλίου της Ευρωπαϊκής Ένωσης έχει το δικό της λογότυπο. Τα χρώματα και τα σχέδια του συμβόλου ακολουθούν την πολιτική την οποία θα ακολουθήσει η Ευρωπαϊκή Ένωση του 6 μήνες της εκάστοτε προεδρίας. Η Ευρωπαϊκή Ένωση δεν έχει κάποιο εθνόσημο, οπότε το προεδρικό σύμβολο αντικαθιστά αυτό το κενό.
Ευρωπαϊκός Ύμνος
Ο Ευρωπαϊκός ύμνος βασίζεται στο "Ύμνος στη Χαρά" της ένατης συμφωνίας του Μπετόβεν. Λόγω της πολυγλωσσίας που επικρατεί στην Ευρωπαϊκή Ένωση, η έκδοσή του είναι μόνο μουσική καθώς οι Γερμανικοί στίχοι δεν έχουν καμία νομική υπόσταση.
Ο ύμνος υιοθετήθηκε από τους Ευρωπαίους ηγέτες το 1985. Δεν αντικαθιστά τους εθνικού ύμνους, αλλά σκοπός του είναι να γιορτάσει τις ενωτικές αξίες τους. Χρησιμοποιείται σε επίσημες συνελεύσεις τόσο του Συμβουλίου της Ευρώπης όσο και της Ευρωπαϊκής Ένωσης.
Γνωμικό
Ένα Ευρωπαϊκό γνωμικό, Ενότητα στην πολυμορφία (Λατινικά In varietate concordia), υιοθετήθηκε μέσω μια ανεπίσημης διαδικασίας το 2000. Επιλέχθηκε από πολλές αποστολές μαθητών στην ιστοσελίδα www.devise-europe.org, και μετά αναγνωρίσθηκε από τον πρόεδρο του Ευρωπαϊκού Κοινοβουλίου. {|
Συνθήκη της Λισαβόνας
Στη Συνθήκη της Λισαβόνας, το ευρώ αναγνωρίζεται ως το επίσημο νόμισμα της Ευρωπαϊκής Ένωσης και έτσι γίνεται το μόνο σύμβολο που επέζησε από το σύνταγμα της Ευρώπης.
Εξωτερικοί σύνδεσμοι
Κατηγορία:Σύμβολα της Ευρωπαϊκής Ένωσης Κατηγορία:Ευρώπη
Jednota v rozmanitosti
Ελένη και Σουζάνα Βουγιουκλή
Οι Ελένη και Σουζάνα Βουγιουκλή είναι ελληνικό μουσικό ντουέτο αποτελούμενο από δύο αδελφές μουσικούς και τραγουδίστριες έθνικ και γουόρλντ μουσικής, με οικογενειακή καταγωγή από την Σκοτούσσα Σερρών και την Κοζάνη. Μεγάλωσαν στην Ξάνθη.
Ιστορία
Το 2003 συμμετείχαν στην παράσταση Ιφιγένεια εν Ταύροις του Γιώργου Καζαντζή, ως μέλη του χορού, στο Δημοτικό Θέατρο Καλαμαριάς, ενώ την περίοδο 2005 έως 2006 στην παράσταση Οιδίπους Σχόλιο, σε σκηνοθεσία του Γιάννη Μήτρου.
Από το 2004, συμμετείχαν ως ερευνήτριες-performers, στις έρευνες του μαθητή του Γκροτόβσκι, Γιάννη Μήτρου, πάνω στη Γκροτοβσκική μέθοδο. Η έρευνα εστιάζει πάνω στην αφήγηση του μύθου του Οιδίποδα με όχημα δονητικά τραγούδια (τραγούδια που δημιουργούν δονήσεις) των Βαλκανίων και της Μεσογείου.
Το 2008 έγραψαν την πρωτότυπη μουσική για την ταινία μικρού μήκους Ελλειπτική Τροχιά.
Η Ελένη και η Σουζάνα Βουγιουκλή έχουν τραγουδήσει ζωντανά σε πλήθος τηλεοπτικών εκπομπών, μεταξύ των οποίων τρεις εμφανίσεις στην εκπομπή Στην Υγειά Μας με τον Σπύρο Παπαδόπουλο, δύο φορές στην εκπομπή Έχει Γούστο με τη Μπήλιω Τσουκαλά, δύο φορές στο Rewind με τη Σεμίνα Διγενή, στο Έχουμε και Λέμε με τη Ρίκα Βαγιάννη και άλλες. Το 2009, ήταν θέμα αφιερώματος στην εκπομπή της ΕΤ3, Ελλήνων Δρώμενα, στο επεισόδιο Οι Δεσποινίδες Τραγουδούν.
Το 2015 έγραψαν την πρωτότυπη μουσική της ταινίας μικρού μήκους Οι Επισκέπτες.
Έχουν συνεργαστεί με πολλούς γνωστούς καλλιτέχνες, μεταξύ των οποίων οι: Γκόραν Μπρέγκοβιτς, Μαρία Φαραντούρη, Άβατον, Rotting Christ, Θανάσης Γκαϊφύλλιας, Γιώργος Καζαντζής, Λουδοβίκος των Ανωγείων, Ψαραντώνης, Βασίλης Λέκκας, Μιχάλης Τζουγανάκης, Χειμερινοί Κολυμβητές, Γιάννης Σπάθας, Χρήστος Θηβαίος, Ηλίας Ανδριόπουλος, Τατιάνα Λύγαρη, Βούλα Σαββίδη, Μανώλης Μητσιάς, τον Έπαυλις Παυλάκης.
Έχουν δώσει συναυλίες σε χώρους όπως το Carnegie Hall της Νέας Υόρκης, το Θέατρο Ρωσικού Δράματος της Οδησσού, ο μεσαιωνικός πύργος Μπαζαίου στη Νάξο, το Μέγαρο Γκύζη στη Σαντορίνη, ο μεσαιωνικός οικισμός Σπήλια στη Χίο, το αρχαίο θέατρο στο Πυθαγόρειο της Σάμου, το μουσείο Sartorio στην Τεργέστη με τους πίνακες του Τιέπολο, το Ωδείο Ηρώδου του Αττικού, αλλά και το Μέγαρο Μουσικής Αθηνών και το Μέγαρο Μουσικής Θεσσαλονίκης καθώς και σε jazz clubs σε Ελβετία, Ιταλία, Κύπρο, Βουλγαρία, ΗΠΑ, Ουκρανία, Λουξεμβούργο, Βέλγιο, Τουρκία, Ρουμανία, Νεπάλ και άλλα.
Χαρακτηριστικά
Τραγουδούν σε περισσότερες από είκοσι γλώσσες και διαλέκτους, τόσο a cappella όσο και με τη συνοδεία πιάνου, κιθάρας και κρουστών που παίζουν οι ίδιες, σε ένα ρεπερτόριο που κινείται σε ένα ευρύ φάσμα της έθνικ μουσικής, συμπεριλαμβανομένης και της ελληνικής, και ειδικότερα: ρεμπέτικα και παραδοσιακά ελληνικά σε όλες τις διαλέκτους, συμπεριλαμβανομένων ελληνόφωνων της Κάτω Ιταλίας, πορτογαλικό φάντο, ισπανόφωνα, γαλλικά, ιταλικά, ρουμάνικα, τούρκικα, αραβικά, τσιγγάνικα, σέρβικα, αμερικάνικο μπλουζ και τζαζ, ρέγκε, αρμένικα, σεφαραδίτικα, πομάκικα και βουλγάρικα, και δικές τους συνθέσεις.
Τα ιδιαίτερα μουσικά χαρακτηριστικά των αδελφών Βουγιουκλή συνοψίζονται σε δύο κατηγορίες, στην ενορχήστρωση και στα φωνητικά. Οι ενορχηστρώσεις τους είναι λιτές από πλευράς οργάνων, συνήθως μόνο πιάνο ή κιθάρα και κρουστά, αλλά είναι αρκετά σύνθετες από πλευράς εκτέλεσης, με στοιχεία μινιμαλισμού και αυτοσχεδιασμού. Πολλές φορές συνδυάζουν άρτια και περιττά μέτρα (8/8, 9/8) στο ίδιο κομμάτι, μια τεχνική που απαντά συχνά στην ινδική μουσική και δημιουργεί πιο πολύπλοκα ρυθμικά σχήματα.
Φωνητικά, αν και τυπικά κατατάσσονται στις σοπράνο, οι φωνές τους έχουν μεγάλο εύρος. Η Σουζάνα στα μπλουζ τραγουδάει ως βαθύφωνος ενώ στα ηπειρώτικα έχει το ρόλο του λεγόμενου Γκιώνη, δηλαδή του μπάσου αυτοσχεδιαστή, ρόλος που δίδεται αποκλειστικά σε άνδρες. Η Ελένη έχει επανειλημμένα χαρακτηριστεί κολορατούρα. Τραγουδούν κυρίως σε διφωνία αλλά και εναλλάξ. Πολύ συχνά τραγουδούν a capella. Οι φωνές τους έχουν μεγάλη ακουστότητα και πολλές φορές τραγουδούν χωρίς μικρόφωνα, γιατί δεν αποδίδουν το πλήθος των αρμονικών των φωνών τους. Ένα άλλο ερμηνευτικό χαρακτηριστικό τους είναι η απόδοση των διφωνιών με κλειστή θέση συγχορδίας (αγγλικά: close harmony), που προσδίδει ένα ρετρό ύφος.
Οι εμφανίσεις τους έχουν γενικά τη μορφή τελετουργίας.
Δισκογραφία
Συμμετοχές
Εξωτερικοί σύνδεσμοι
Κατηγορία:Έθνικ μουσικά συγκροτήματα Κατηγορία:Ελληνικά μουσικά συγκροτήματα Κατηγορία:Ελληνικά μουσικά ντουέτα Κατηγορία:Μουσικά ντουέτα αδελφών
NGC 4236
thumb|right|2550px|Ο NGC 4236 Ο NGC 4236 ή Caldwell 3 είναι ραβδωτός σπειροειδής γαλαξίας στον αστερισμό Δράκοντα. Ανήκει στην Ομάδα γαλαξιών Μ81 και απέχει περίπου 11,7 εκατομμύρια έτη φωτός από τη Γη. Στην ίδια ομάδα περιλαμβάνονται επίσης οι γνωστοί γαλαξίες Μεσιέ 81 και Μεσιέ 82.
Εξωτερικοί σύνδεσμοι
4236 003 Κατηγορία:Ραβδωτοί σπειροειδείς γαλαξίες Κατηγορία:Δράκων (αστερισμός) 39346 07306
Άνενχαϊμ
thumb|Το Άνενχαϊμ όπως φαίνεται από το [[Κάστρο Λάντσκρον.]] Το Άνενχαϊμ (Annenheim) είναι χωριό στον Δήμο του Τρέφεν, στο κρατίδιο Καρινθία της νότιας Αυστρίας, με 632 κατοίκους τον Ιανουάριο του 2020.
Το χωριό βρίσκεται στο δυτικό άκρο της βόρειας όχθης της Λίμνης Όσιαχ, της τρίτης μεγαλύτερης της Καρινθίας, περί τα 5 χιλιόμετρα βορειοανατολικά της πόλεως Φίλλαχ. Το υψόμετρο του Άνενχαϊμ είναι περίπου 520 μέτρα πάνω από την επιφάνεια της θάλασσας και οι γεωγραφικές συντεταγμένες του είναι πλάτος 46°39΄32΄΄ Βόρειο και μήκος 13°54΄07΄΄ Ανατολικό.
Πάνω από το χωριό υψώνεται το βουνό Κάντσελχεχε (υψόμετρο κορυφής 1524 μέτρα), οι πλαγιές του οποίου προσφέρονται για σκι και άλλα χειμερινά αθλήματα. Στο χωριό έχει σταθμό η γραμμή του τοπικού σιδηροδρόμου S-Bahn Kärnten. Επίσης από το Άνενχαϊμ ξεκινά τελεφερίκ, που φθάνει μέχρι την κορυφή του ορεινού όγκου Γκέρλιτσεν (μέρος του οποίου είναι το Κάντσελχεχε), σε υψόμετρο 1909 μέτρα, από όπου η θέα είναι εκπληκτική. Σε απόσταση 1,5 χιλιομέτρου προς τα ανατολικά του Άνενχαϊμ βρίσκεται το χωριό Ζάτενντορφ.
Μικρόφωνο
thumb|Ένα παλαιό μικρόφωνο.
Τα μικρόφωνα διακρίνονται σε δύο βασικές κατηγορίες :
Υπάρχουν και άλλες κατηγορίες μικροφώνων. Μία από αυτές είναι η κατεύθυνση ηχογράφησης (Cardioid, supercardiod, 360 κλπ) και η απόκριση στη συχνότητα (frequency response).
Παραπομπές
Κατηγορία:Μουσική τεχνολογία Κατηγορία:Συσκευές Κατηγορία:Ηχογράφηση
2240 Τσάι
Αξιοσημείωτη είναι η μικρή κλίση της τροχιάς του Τσάι ως προς την εκλειπτική, μόλις 50΄34΄΄, κάτι που θα διευκόλυνε μια διαστημική αποστολή από τη Γη σε αυτό τον αστεροειδή.
Λουσότο
Είναι η επαρχιακή πρωτεύουσα της Περιοχής Λουσότο (Lushoto District).
Η πόλη, αποτελείται διοικητικά από ένα Αστικό Τμήμα και σύμφωνα με την απογραφή του 2012, ο πληθυσμός του ήταν 28.190 άτομα.
Ιστορία
Παλαιότερα ήταν γνωστή ως Wilhelmstal (Γερμανικά: Κοιλάδα του Γουλιέλμου) και πήρε το όνομά της από τον Αυτοκράτορα Γουλιέλμο Β΄ της Γερμανίας.
Μεταφορές
Το Λουσότο (Lushoto) συνδέεται με ασφαλτοστρωμένο δρόμο, μέσω του Μόμπο (Mombo), με τον οδικό κορμό B1, ο οποίος συνδέει την Αρούσα (Arusha) με το Νταρ ες Σαλαάμ (Dar es Salaam).
Καθημερινά, εκτελούνται δρομολόγια με τις δημόσιες συγκοινωνίες για Νταρ ες Σαλαάμ (Dar es Salaam), Αρούσα (Arusha), Μόσι (Moshi) και Τάνγκα (Tanga).
Τουρισμός
Το τροπικό της δάσος, είναι ένα από τα πιο δημοφιλή βιο-ποικιλόμορφα μέρη στην Αφρική. Συνορεύοντας με το τροπικό δάσος, της περιοχής και συγκεκριμένα επί της παρακείμενης οροσειράς των Ουσαμπάρα, υπάρχει το εδώ και σχεδόν 50 χρόνια, ελληνικών συμφερόντων - ιδιοκτησίας κατάλυμα, με την επωνυμία ''Lawns Hotel.
Γεωργία
Η ενδοχώρα του είναι ιδανική για τη γεωργία, η οποία περιλαμβάνει: μπανάνες, αχλάδια, κολοκύθια, ντομάτες, πατάτες, γλυκοπατάτες, αραβόσιτο, λάχανα, καρότα, πιπεριές, μήλα κλπ.
Σημειώσεις
<references group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Κατοικημένες περιοχές στην Περιφέρεια Τάνγκα Κατηγορία:Πόλεις της Τανζανίας
Το μουσικό κουτί
Το μουσικό κουτί είναι πολιτικό κοινωνικό δράμα που σκηνοθέτησε το 1989 ο Κώστας Γαβράς με πρωταγωνίστρια την Τζέσικα Λανγκ στο ρόλο της δυναμικής αμερικανίδας δικηγόρου που υπερασπίζεται τον πατέρα της. Ο τελευταίος κατηγορείται ξαφνικά για εγκλήματα που φέρεται να διέπραξε προ δεκαετιών στην Ουγγαρία, λίγο προτού μεταναστεύσει στις ΗΠΑ. Το έργο περιστρέφεται γύρω από την προσπάθεια της δικηγόρου να αποδείξει την αθωότητα του πατέρα της, την αγωνία της να μάθει την αλήθεια που φοβάται ότι μπορεί να κρύβεται πίσω από αυτές τις κατηγορίες και, τελικά, την εσωτερική σύγκρουση που πρέπει να επιλύσει.
Πλοκή
Μια επιτυχημένη Αμερικανίδα δικηγόρος ουγγρικής καταγωγής, η Αν Τάλμποτ, αναλαμβάνει να υπερασπιστεί τον πατέρας της, Μάικ Λάζλο, όταν αυτός, μετανάστης που ζει στις ΗΠΑ τα τελευταία 37 χρόνια, κατηγορείται ξαφνικά ως εγκληματίας πολέμου. Συγκεκριμένα θέλουν να του αφαιρέσουν την αμερικανική υπηκοότητα και να τον δικάσουν επειδή στα νιάτα του, στην Ουγγαρία, ως μέλος του ναζιστικού κόμματος της χώρας, βασάνιζε και δολοφονούσε γυναικόπαιδα, τσιγγάνους, Εβραίους και κομμουνιστές. Επ’ αυτού ο κατήγορος Τζαν Μπερν επικαλείται μαρτυρίες ατόμων που τον αναγνωρίζουν ως τον «τρομερό Μίσκα» αλλά και ένα έγγραφο ντοκουμέντο που αποδεικνύεται στη διαδικασία γνήσιο -μια ταυτότητα του ακροδεξιού ουγγρικού κόμματος «Βελωτός Σταυρός» με τη φωτογραφία του.
Η δικηγόρος ήταν αρχικά βέβαιη ότι επρόκειτο περί λάθους ή πιθανόν περί σκευωρίας κομμουνιστών που επιδιώκουν να ενοχοποιήσουν τον αντικομουνιστή πατέρα της, αλλά σταδιακά αρχίζει να βασανίζεται από αμφιβολίες που προσπαθεί μάταια να καταπνίξει. Οι μαρτυρίες είναι καταπέλτες και παρότι με διάφορα επιχειρήματα καταφέρνει δικονομικά να τις αμφισβητήσει, αισθάνεται ότι πέφτουν σαν χιονοστιβάδα. Η ταινία δείχνει εντούτοις πόσο αγαπά τον πατέρα της που έμεινε χήρος νέος και ανέθρεψε μόνος του αυτήν και τον αδελφό της δουλεύοντας σκληρά στην Αμερική, που αρνήθηκε να ξαναπαντρευτεί και που φέρεται τόσο τρυφερά στον εγγονό του και γιο της. Ο 12χρονος γιος της έχει επίσης μεγάλη αδυναμία στον κατηγορούμενο παππού του και «παίζει ξύλο» στο σχολείο του για να τον υπερασπιστεί όταν οι κατηγορίες προβάλλονται στην τηλεόραση, βέβαιος ότι "κατηγορούν άδικα τον παππού". Ταυτίζεται περισσότερο μαζί του γιατί, όπως και η μητέρα του, δεν έχει ιδιαίτερους δεσμούς με τον άλλο παππού του, πλούσιο μεγαλοδικηγόρο και αστό, Χάρι Τάλμποτ.
Η Αν Τάλμποτ στο μεταξύ έχει διαπιστώσει ότι ο πατέρας της έδινε μεγάλα ποσά τα τελευταία χρόνια σε κάποιο συμπατριώτη του ονόματι Τίμπορ Ζόλνταν που είχε μεταναστεύσει πρόσφατα στις ΗΠΑ. Υποψιάζεται εκβιασμό, αλλά ο πατέρας της την καθησυχάζει ότι ο Ζόλνταν ήταν φίλος του από παλιά και συγκεκριμένα από το στρατόπεδο στο οποίο είχαν εγκλειστεί από τους κομμουνιστές. Ο συμπατριώτης του αυτός όντως παρασύρθηκε από ΙΧ, αλλά κάπου στη Βουδαπέστη εξακολουθεί να ζει η αδελφή του. Η Αν Τάλμποτ, αν και πρέπει να χαίρεται που ο πατέρας της φαίνεται πια να απαλλάσσεται, αισθάνεται εξαιρετικά αβέβαιη. Τότε ο κατήγορος παρουσιάζει ένα νέο μάρτυρα και ανατρέπει ξανά τις εξελίξεις στη δίκη. Αυτός ο μάρτυρας είναι βαριά άρρωστος και νοσηλεύεται σε κλινική της Βουδαπέστης. Δηλώνει με βεβαιότητα ότι αναγνωρίζει στο πρόσωπο του πατέρα της τον εγκληματία πολέμου Μίσκα. Οι παράγοντες της δίκης πηγαίνουν στη Βουδαπέστη για να πάρουν επίσημη κατάθεση, αφού ο μάρτυρας δεν μπορεί να μετακινηθεί. Στο ξενοδοχείο όπου καταλύει η Τάλμποτ, όμως, της στέλνουν ανώνυμα δύο ντοκουμέντα, επίσημα έγγραφα, που αποδεικνύουν ότι ο μάρτυρας αυτός είναι αναξιόπιστος. Συγκεκριμένα στο παρελθόν είχε ήδη αναγνωρίσει τον «εγκληματία Μίσκα» άλλες δύο φορές, στις φωτογραφίες δύο άλλων ανδρών.
Τώρα πια ο δικαστής κρίνει ότι πρέπει να αθωώσει τον πατέρα της. Εκείνη όμως, αφού βρίσκεται στη Βουδαπέστη και νιώθει να κατατρώγεται από αμφιβολίες, προτού φύγει αποφασίζει να επισκεφθεί την αδελφή του Ζόλνταν, παριστάνοντας τη φίλη του. Βλέπει τότε στον τοίχο του σπιτιού της μία φωτογραφία του και ταράζεται από την ουλή στο πρόσωπό του, επειδή στη διάρκεια της δίκης όλοι οι μάρτυρες είχαν καταθέσει πως οι πιο φρικτοί εγκληματίες ήταν ο Μίσκα και «εκείνος με την ουλή στο μάγουλο». Επίσης κατέθεταν ότι στη διάρκεια των εγκλημάτων που διέπραττε η ομάδα του Μίσκα, κάποιος τραβούσε φωτογραφίες. Η αδελφή του της λέει ότι δεν ήξερε και πολλά για τη ζωή του Ζόλνταν στις ΗΠΑ και ότι μετά το θάνατό του, οι Αμερικανοί της έστειλαν ελάχιστα προσωπικά αντικείμενά του. Μεταξύ αυτών είναι και μια απόδειξη από ενεχυροδανειστήριο. Η γυναίκα της ζητάει ως χάρη να ελέγξει όταν γυρίσει στις ΗΠΑ τι είχε φυλάξει εκεί ο αδελφός της, γιατί δεν έχει πολλά αναμνηστικά από εκείνον.
Στο ενεχυροδανειστήριο η Τάλμποτ βρίσκει ένα μουσικό κουτί και καθώς το ανοίγει, η μικρή εσωτερική κυλινδρική «λατέρνα» αρχίζει να γυρίζει. Ακούγεται μουσική, και ταυτόχρονα αναδύονται περίπου 10 φωτογραφίες με τα αρνητικά τους, που δείχνουν τον πατέρα της να διαπράττει φόνους και διάφορες βιαιότητες.
Την άλλη μέρα προσπαθεί να μάθει από τον πατέρα της "γιατί τα έκανε όλα αυτά", όπως το να σκοτώνει παιδιά στην ηλικία του εγγονού του, να βιάζει ή να σκοτώνει μητέρες και να ρίχνει στο Δούναβη δεμένους ανθρώπους. Εκείνος αρνείται πεισματικά παρότι η κόρη του του λέει ότι είδε «τις φωτογραφίες». Τότε εκείνη του απαγορεύει να ξαναπλησιάσει τον εγγονό του.
Η Τάλμποτ αποφασίζει να στείλει τις φωτογραφίες με τα αρνητικά τους και μια επιστολή την οποία υπογράφει στον κατήγορο Μπερν. Οι φωτογραφίες δημοσιεύονται τελικα στις εφημερίδες και το έργο τελειώνει με την Τάλμποτ να αγκαλιάζει τον γιο της και να προσπαθεί να τον παρηγορήσει και να του εξηγήσει όσα μπορεί.